Pe lângă drob, ciorba de miel este al doilea preparat ce nu trebuie să lipsească de la masa pascală. Iată şi reţeta care nu este deloc complicată:

Reţeta Ciorbă de miel

Ingrediente

– 2 l apă

– 1 l borş

– 1 kg carne de miel

– 1 morcov

– 1 pătrunjel

– 1 ceapă

– verdeaţă

– cozi de ceapă verde

– 3 linguri de orez

– sare

– 2 linguri smântână

– 1 gălbenuş de ou

Ciorbă de miel – Mod de preparare

Se fierb în apa cu sare, capul şi bucăţile de carne de miel. Imediat ce dă în clocot, se spumuieşte şi se adaugă morcovul, pătrunjelul şi ceapa, toate tăiate mărunt.

Când sunt fierte, se toarnă borşul care a fost fiert separat, se pun frunzele de pătrunjel şi cozile de ceapă verde, tăiate fin. Adăugăm şi orezul, care a fost curăţat şi spălat în prealabil. După ce fierbe şi orezul, se gustă de acru şi se drege în castron cu un gălbenuş şi cu smântână.



